送鄭虞任赴京西檢法官
作者：葉適
朝代：宋

paragraphs: 春風逝無涯，夏潦生未已。
思君遡江漢，行銳業難止。
事繁絲唾亂，神靜魚鱗理。
前年浙東幕，借助獲專美。
邊頭值閑暇，人物盛儲歭。
荒村魚米場，孤戍花藥市。
雅知足禪味，翫世失憂喜。
但疑柳上白，時雜髯間紫。
豈非久不遇，感歎妨隠几。
回首舊隆中，畦壠長薿薿。